OM MET HOOP TE LEWE | Attie se koffietafel.
← EK BLY IN SUID AFRIKA
DIE STRYD TEEN MANIPULERING →
Die Vrydag-middag het hulle met baie groot sorg en opgewondenheid alles reggekry. As sy pa bietjie tee drink deur al die gewerskaf dan sit die seuntjie langs sy pa en hy drink ook tee. As sy pa sy vislyn nagaan, dan gaan die seuntjie ook sy vislyn na. Hy en sy pa is ‘n span. Wat die een doen, doen die ander een ook. Met groot opgewondenheid is die visstokke en die katrolle en die aas en die eetgoedjies en die stoele en alles wat jy aan kan dink reggekry en in die kar gepak sodat hulle die volgende oggend sommer baie vroeg die pad kan vat na die viswaters. Die hele middag het die seuntjie opgewonde gebabbel oor die lekker dag wat vir hom en sy pa voorlê. Hy het ook kort-kort vir sy pa verduidelik en gedemonstreer hoe hy gaan maak as daardie groot vis die volgende dag aan sy hoek kom knibbel.
Toe dit slaaptyd word was die seuntjie heeltemal pootuit en kon hy nie sy oë oophou nie. Hy het gebad en sy pa het hom in die bed gaan sit. Toe sy pa hom toemaak en nag sê, gee die seuntjie hom ‘n lekker drukkie en sê: “Pappa, baie dankie vir môre!”
“Vader in die hemel, dankie vir môre!.”
16 responses to “OM MET HOOP TE LEWE”
Maart 7, 2008 om 07:30
Ag, nee. Daar loop die trane. “Ek plaas my more en my oormore in U Vaderhand. Dankie vir my unieke more.”
Maart 7, 2008 om 07:49
Dankie Doom !
Maart 7, 2008 om 08:22
Doom, hier sien ek toe nou ook vir manlief en seun jare terug. As ek net die tyd kon terug draai!
Maart 7, 2008 om 08:49
Christen: Die storie vul my hart met dankbaarheid vir more. Omdat ek weet more is in God se hand.
HeLo: Self dankbaar.
Zee: “Long time no zee” Laat mens dink ne!
Maart 7, 2008 om 12:08
Doom, ek sien jou elke dag, maak myself net nie so “visible” nie!
Mmm, en ekke sien onse blogs lyk amper dieselfde, lekker uitleg nê! 😉
Maart 7, 2008 om 12:16
So, so kosbaar!!
Maart 8, 2008 om 13:13
Dis vir my een van die mooiste dinge in die lewe: Kinders se onvoorwaardelike vertroue en bewondering teenoor die wat hulle liefhet.
Ek het nou weer hoop, om aan te gaan – ons gaan dit maak
Maart 8, 2008 om 14:04
kyker: Ek beny kinders daardie vermoë.
Thinus: Mense sê graag: Waar daar lewe is, daar is hoop. Christene sê: Waar daar hoop is, daar is lewe. Ons leef in hoop ons leef nie met hoop nie.
Maart 9, 2008 om 17:52
Hallo Attie, ek kry sommer hoendervleis toe ek lees jy se vir Thinus “ons leef in hoop, ons leef nie met hoop nie.”
Maart 10, 2008 om 08:44
Wat ‘n mooi boodskap. Dit laat my met nuwe oë kyk na die dinge wat ek en my seuntjie saamdoen. En dit laat my anders kyk na my lewe ook…
Maart 10, 2008 om 09:54
Dis so ‘n jammerte dat ons nie meer daai kinderlike opgewondenheid het oor more en sommer alles wat in ons lewens gebeur nie en dat ons dit so as vanselfsprekend aanvaar dat die Here wel more vir ons sal voorlê soos ons as mens dit wil hê. Dankie vir die boodskap – ek sien weer met nuwe oë en opgewondenheid uit na more. Dis soos ‘n geskenk, ek kan nie wag om dit oop te maak nie 🙂
Maart 10, 2008 om 12:09
eish! Sit en kyk hoe hulle my trek laai… En ek stress! En toe lees ek die…
Attie, dankie! ‘En Here, dankie vir more!’
Maart 10, 2008 om 12:17
Lady:Geloof is vir my dikwels die verklaring van ‘n bereidwilligheid om met misterie te lewe. Mens kan nie sy jy glo sonder om ook soms te kan sê “ek twyfel” nie.
Da Mario: Ons kinders maak soms ons oë oop die ander, parallelle werklikheid.
Kiwi: Hoop is tog om soms die toekoms as vanselfsprekend te aanvaar omdat dit in God se hand is. More is ‘n sekerheid omdat my vader dit ‘n werklikheid gaan maak.
Plattertjie: Sterkte met daardie trekkery, mensie. Laat weet hoe dit gaan. Mag jou more die somtotaal van al jou gisters oortref.
Maart 10, 2008 om 13:09
Dankie Almagtige Allerhoogste God, dat ek die vermoë besit om te kan hoop; vir dié wat ek in U hart neergelê het asook vir myself.
Dankie dat U nooit te besig is om U oor ons te ontferm nie
Dankie dat ons verlede, hede en toekoms in U hande is
Danie dat U Alwetend is; dat niks vir U verborge is nie en dat U ons veilig bewaar in die Naam van U Seun Christus Jesus.
Dankie dat U vir Attie seën
Dankie dat Platt ook deur U beskerm word en spesiaal dankie dat sy ‘n steunpilaar is vir hom wat U liefhet. Mag sy U vrede diep in haar wese ervaar